મને આઘાત ત્યારે લાગ્યો જ્યારે મને ખબર પડી કે વિરેન્દરે ભારત માટે અનેક મેડલ્સ મેળવ્યા છે છતાં તેને નથી કોઈ વળતર મળતું કે નથી કોઈ એવોર્ડ મળતા. પોતાનું ગુજરાન ચલાવવા તે હરિયાણા પાવર કોર્પોરેશનમાં ક્લાર્કની નોકરી કરે છે. તે ઉપરાંત દિલ્હી, ઉત્તર પ્રદેશ, હરિયાણા અને રાજસ્થાનમાં દેશી કુસ્તી રમવા જાય છે. તેના કરતા પણ આઘાતજનક એ હતું કે, 2004ના ડેફલિમ્પિક્સમાં રમવા જવા માટે તેણે જાતે તમામ ખર્ચ કરવો પડ્યો હતો. આ ઓલિમ્પિકમાં તેણે ભારતને ગોલ્ડ મેડલ અપાવ્યો હતો. તેમ છતાં 2008માં પણ તેણે પોતાના જ ખર્ચે વર્લ્ડ ડેફ રેસલિંગ ચેમ્પિયનશિપમાં ભાગ લેવા જવું પડ્યું. આખરે 2013માં સ્પોર્ટ્સ ઓથોરિટી ઓફ ઈન્ડિયાએ તેને તમામ ખર્ચ સાથે ડેફલિમ્પિક્સમાં મોકલ્યો.